google/wiki40b huggingface dataset:
Invader Zim

Invader Zim er en amerikansk, animert TV-serie laget av og vist på Nickelodeon. Den er basert på humor. Serien består av 36 episoder oppdelt i to sesonger, men det er planlagt 40 episoder tilsammen. De første episodene ble sendt i 2001. Mannen bak serien er Jhonen Vasques.

Handling og personer

Episodene handler om alienen ZIM, eller Zim, som forbereder en invasjon fra moderplaneten. Mens han gjør dette prøver mennesket Dib å ødelegge for han og redde verden. Gir er en defunksjonell robot som jobber for Zim. Gaz er Dibs yngre søster.
Serien er ikke en dynamisk tegneserie hvilket betyr at nesten ingenting av det som skjer i en episode får videre konsekvenser utover i den neste.

Mottak

Serien ble godt likt av kritikere og ble rost med flere priser. Nickelodeon derimot likte ikke serien fordi den beholdt ikke en stødig strøm av tilskuere. 9/10+ var typiske resultater fra kritikere.
Takeshi Motoyoshi

Landslaget

Takeshi Motoyoshi ble tatt ut i Japans tropp til Asiamesterskapet i fotball for menn 1988.
Peregrinus da Castello

Peregrinus da Castello (født i Città di Castello? i Italia, død 7. juli 1322 i Zaiton i Kina) var katolsk biskop av den store havnebyen Zaiton (dagens Quanzhou i Fujian) det sørlige Kina fra 1318 til sin død i 1322.
Han tilhørte fransiskanerordenen, og var først misjonær i Khanbaliq (som var navnet på det mongolske Beijing under Yuan-dynastiet). Et sammendrag av et brev han forfattet den 30. september 1318 gir informasjon om den katolske misjon i Kina på den tid.
Ondulering

Ondulering (fra fransk onde som betyr «bølge») er å legge håret i en bølgeformet  frisyre. Å vannondulere er å bølgelegge, krølle og frisere håret mens det er vått. Ondulert hår kan lages med en krølltang.

Historie

Å gjøre hår krøllete har lange tradisjoner, for eksempel ved å væte og flette det stramt. I visse perioder har også skjegg fått samme behandling. Siden 1600-tallet har metallstaver og krølltenger blitt tatt i bruk. Da det på 1870-tallet det mote i Vesten med mer naturtro krøller og lokker istedenfor sterkt krusete frisyrer som lenge hadde vært vanlig, ble det utviklet spesialkonstruerte tenger som var tilpasset den nye stilen. Frisøren Marcel Grateau (1852–1936) eller Francois Marcel skal ha oppfunnet metoden med varme krølltenger 1872 eller 1875 og gitt navn til den engelske betegnelsen marcelling eller the Marcel Wave. Moten holdt seg i over femti år.
I 1906 oppfant Karl Ludwig Nessler (1872–1951) det første apparatet for å lage permanentkrøller. I 1924 kom elektriske tenger der en kunne regulere varmen.
Nobuhiro Shiba

Karriere

Nobuhiro Shiba startet sin profesjonelle karriere i Oita Trinity i 1997. Han har også spilt for Albirex Niigata og Thespa Kusatsu.
Grandonkel

Grandonkel betegner på norsk et slektskapsforhold mellom to personer i første og tredje ledd; bror/brødre av besteforeldrene. Slektskapsforholdet kan også forklares som «dine foreldres onkler».
I alminnelighet omtales også de inngiftede mannlige ektefellene til besteforeldrenes søstre som grandonkler. Enkelte kaller feilaktig inngiftede grandonkler for «filleonkler» (som egentlig betyr mors eller fars fettere). Det er i etablert norsk språkbruk ikke noe skille mellom biologiske og inngiftede onkler og tanter, og dermed heller ikke mellom grandonkler og grandtanter.
Uttrykket grandtante brukes om tilsvarende kvinnelige slektninger.
En person som har en grandonkel eller -tante, kalles ofte grandnevø eller grandniese til disse.
Multistars 2017

Multistars 2017 ble arrangert i Firenze 28. og 29. april 2017. Multistars er et internasjonalt, årlig mangekampmesterskap, som inngår i IAAF Combined Events Challenge. 
Det konkurreres i tikamp for menn og sjukamp for kvinner.
Oscar Heggelund

Familie

Oscar Heggelund giftet seg med Sanna Bjerve (1868-1944), som også var skuespiller.

Kunstnerisk virke

Heggelund debuterte som skuespiller i Bergen høsten 1898 i en amatørteateroppsetning. Den egentlige skuespillerdebuten var i en revy på Frederiksborg Tivoli i 1901.

I 1902 var Oscar Heggelund en av de norske skuespillerne som svenske Carl Engström til Norska Skådespelaresällskapets turné. Etter å ha arbeidet noen år på annet hold ble Heggelund på nytt engasjert av Engström i 1908-1909 og deltok på det som ble kjent som «Nationalturneen». I  begynnelsen av januar 1909 hadde Nationalturneen premiere på Shakespeares komedie Helligtrekongersaften i Stavanger. Heggelund spilte rollen som «Malvolio» i denne oppsetningen, som fikk glitrende kritikker. Stavanger Aftenblads redaktør Lars Oftedal skrev blant annet:
«Midt imellem latteren og højtideligheten stod Malvolio, hvor Oscar Heggelund atter hadde skabt en fortrinlig figur.»
Senere satte Nationalturneen opp Ludvig Holbergs Erasmus Montanus, først med Karl Bergmann i tittelrollen, men etter hvert ble Bergmann erstattet av Heggelund. Deres skuespillerkollega Sophus Dahl skrev i sine memoarer at
«De to var vidt forskjellige. Bergmann spilte rollen nokså sterkt påvirket av bykulturen, mens Heggelund la mere an på å få frem bondestudenten.» 
Senere arbeidet Heggelund blant annet ved Vestlandske Teater og ved Stavanger faste scene.
Fra 1918 til 1926 var han og hustruen Sanna Heggelund ansatt som skuespillere ved Trondhjems Nationale Scene. 
Oscar Heggelund døde i 1927.
Slakteri

Slakteri er et anlegg for avliving av dyr og forberedelse til industriell bearbeidelse av slakt til mat. I små slakterier skjer alle arbeidsoperasjonene på ett sted. I mindre og mellomstore slakterier foregår slaktinga i tre etapper. Første etappe består av avliving, opphenging, stikking og avblødning. I fase to fjernes skanker, hode og hud, og i fase tre foregår organuttak, kløyving, pussing, veiing og klassifisering. Slaktegatesystemet benyttes på større slakterier og fungerer etter samlebåndsprinsippet.
I tillegg til selve slakteriet har anleggene avdeling for nedskjæring (stykking) av slaktet, og ofte avdeling for foredling til pølser med mer, samt kjøle- og fryseanlegg. Storfe, svin, sau, geit (og hest) samt en del rein slaktes ved felles anlegg, mens slakting av fjærfe og oppdrettslaks foregår ved spesielle slakterier. En del av tamreinslaktingen foregår ved enkle, mobile utendørs anlegg.

Norge

Matloven (lov av 19. des. 2003 om matproduksjon og mattrygghet m.v.) inneholder bestemmelser om slakterier og kjøttkontroll. Gjennom EØS-avtalen skal norske slakterier drives etter det samme regelverket som EU-landenes slakterier.
Slakterisamvirket er den delen av norsk kjøttindustri som er eid og drevet av bønder gjennom andelslag.
Solna Brass

Solna Brass er et brassband med base i Stockholm, Sverige. 
Korpset ble etablert i 1970.  Brassbandet har flere ganger vunnet det nasjonale svenske mesterskapet. Brassbandet har representert Sverige noen ganger i europamesterskapet for brassband.
Edgar F. Codd

Biografi

Codd var født på øya Isle of Portland i Dorset, England, 19. august, 1923. Han studerte først kjemi på Oxford Universitet (Exeter College) fra 1941 til 1942  før han vervet seg og tjente i Royal Air Force under andre verdenskrig. Etter krigen, byttet han til matematikk og fullførte studiene i 1948 og flyttet så til USA hvor han startet sin karrière hos IBM som matematikker og programmerer.
Mens Codd jobbet for IBM utnyttet han sin kunnskap om matematisk logikk til å utviklet det som er kjent som relasjonsmodellen noe som transformerte database feltet til en respektabel vitenskapelig og akademisk disiplin. Modellen fungerte som et teoretisk rammeverk for å angripe database relaterte spørsmål på en vitenskapelig måte noe som tidligere ikke hadde vært mulig.
Codd døde av hjertestans 18. april 2003 i sitt hjem på Williams Island i Florida, 79 år gammel.

Utmerkelser

Codd var medlem av National Academy of Engineering and the American Academy of Arts and Sciences. Han var også utmerket som IBM fellow, ACM fellow og Fellow of the British Computer Society.
Codd mottok Turing prisen i 1981 den mest prestisjefylte prisen i Informatikk feltet.
Mokoll batterier

Mokoll nordre og Mokoll søndre batterier ble anlagt på Mokollen, like nord for Sandefjord sentrum for å møte den svenske trusselen frem mot 1905 og unionsoppløsningen. Søndre batteri lå på toppen av kollen og nordre batteri noe lenger mot nord. Hvert batteri var oppsatt med fire kanoner og bemannet av 150-200 mann. 
En anså faren for svensk landgang på Brunlanes for stor og batteriene på Mokollen skulle hindre fremrykning fra Brunlanes mot Horten og Kristiania (Oslo).

Tyske befestninger

Med sin strategiske plassering ble Mokollen også befestet av tyske tropper under den andre verdenskrig.
Flystasjon Skrydstrup

Flystasjon Skrydstrup (dansk: Flyvestation Skrydstrup) er en dansk flystasjon som ble opprettet den 1. mai 1953 på den tidligere Skrydstrup flyplass, i den daværende Vojens kommune, nå Haderslev kommune i Sønderjylland. Skrydstrup flyplass ble anlagt av tyskerne i 1943 under navnet Fliegerhorst Hadersleben og benyttet under krigen hovedsakelig som flyveskole. Ved anleggelse av flyplassen ble ca. 2 300 hektar jord ekspropriert i Skrydstrup sogn. Ca. 120 av sognets 180 familier måtte forlate deres eiendommer.
Flystasjon Skrydstrup er i dag både arealmessig og med sine godt 1 000 ansatte en av landsdelens største arbeidsplasser. Det store område skyldes primært start- og landingsbanen, som er 3,5 km lang og 60 meter bred. Ved siden av den ligger en nordlig og en sydlig parallell landingsbane. Skrydstrup er med sine 856 hektar jord dog Flyvevåbnets minste flyoperative flystasjon.
Flystasjonen er i dag organisatorisk bygget opp omkring et stabselement med tre forskjellige avdelinger. En operasjonsavdeling, en materiellavdeling og en stasjonsavdeling. Under stabselementet og under kommando av flystasjonens sjef, som har grad av oberst, følger seks selvstendige skvadroner og en bygningsavdeling. Ved forhøyet beredskab kommer ytterligere skvadroner til.
Operasjonsavdelingen har, som navnet antyder, med det flyoperative å gjøre. Det vil si alt like fra værtjenesten og flyvekontrolltjenesten til den egentlige planlegning av den beordrede flyvning. Den innbefatter blant annet de to F-16-skvadronene 727 og 730.
Materiellavdelingen teller langt de fleste ansatte på flystasjonen. Avdelingen gjennomfører alle reparasjoner og vedlikeholdelsesarbeider på F-16, hvilket er et særdeles omfattende arbeide. F-16 består av høyteknologiske komponenter, som av hensyn til flysikkerheten skal behandles meget varsomt. Materiellavdelingen har også ansvaret for reparasjon og vedlikehold av alt annet materiell såsom kjøretøyer samt radar og kommunikasjonsmidler.
Flystasjonen inngår i redningstjenesten og har nylig fått helt nye helikoptre til å ivareta en del land-/sjøredningsaksjoner. Redningstjenesten arbeider tett sammen med Søværnets Operative Kommando.
Stasjonsavdelingen er litt populært sagt alt det andre som skal til for å få en arbeidsplass med 1 000 mennesker til å fungere: Personellforvaltning, regnskapsstyring, budsjettstyring, kafeteria og en lang rekke andre støttefunksjoner. Siste skudd på stammen er en miljøseksjon, som har til oppgave å innføre miljøledelse på flystasjonen.

Flyvevåbnets 60-årsjubileum

Flyvevåbnet ble opprettet i 1950. For å feire 60-årsdagen, ble der avholdt et stort flystevne søndag den 6. juni 2010 på Flystasjon Skrydstrup. Der kom omkring 150 000 besøkende, hvilket skapte trafikkaos i området.

Andre aktiviteter på flystasjonen

Flyvestation Skrydstrup Svæveflyveklub holder til på flystasjonen. Seilflyene bruker kun Skrydstrups luftrom når der ikke er F-16-fly i luften.
Verdensmesterskapet i hestesport

Verdensmesterskapet i hestesport er mesterskapet i hestesport for å kåre verdens beste ryttere. Mesterskapet er arrangert av Fédération Equestre Internationale (FEI), og blir holdt hvert fjerde år.
Værsgo

Informasjon om sangene

«Nanna» er skrevet av Grete Quist Holm med musikk av Kim Larsen. Gasolin' har likeledes laget en rockversjon av dette nummer på albumet Gasolin 2 fra 1972. 
Det vites ikke, hvem som opprinnelig har skrevet «Hubertus». Sangen er én av flere traditionals, som er å finne på Værsgo. Ifølge Paul-Jørgen Budtz' bok «Gasolin» fra 1976 skulle teksten være skrevet av dikteren Sigfred Pedersen, som tidligere blant annet hadde skrevet danske viseklassikere, som f.eks. «Nyhavnsnætter».
«Joanna» er skrevet av Kim Larsen, men sunget av Søren Bernbom. 
«Det er i dag et vejr» er skrevet av Ludvig Holstein i 1895. Melodien er av Poul Schierbeck og er fra 1939. Kim Larsen plystrer et enkelt vers, som derfor ikke synges.
«Byens hotel» er skrevet av Kim Larsen, Mogens Mogensen, Thomas Grue og Ib Oskar Hansen. Melodien er en engelsk folkesang, «The House Carpenter», som blant andet er innspilt av den amerikanske folkesangerinne Joan Baez. 
«Det rager mig en bønne», «Blaffersangen» og «Sylvesters drøm» er alle skrevet av Kim Larsen. 
«Hvis din far gi'r dig lov» er skrevet av Mogens Mogensen med musikk av Kim Larsen. Den fikk et musikalsk comeback da det danske band Juncker tok fatt i det. 
«Guleroden» er skrevet av Kim Larsen. 
«Maria» er skrevet av Kim Larsen og Ole Christensen. 
«Er du jol mon?» er skrevet av Kim Larsen. 
«Den rige og den fattige pige» er enda en gammel dansk traditional. Musikken dertil er skrevet av sangeren og gitaristen Stig Møller. 
«De fjorten astronauter» er skrevet av Kim Larsen og Ole Alstrup Frederiksen, kjent som Ole Frø. Vokalen er sunget av Søren Bernbom.
«På en gren i vort kvarter» er skrevet av Mogens Mogensen med musikk av Kim Larsen. 
I «Jacob den Glade» stammer musikken fra en gammel amerikansk musiker, som brukte musikken til teksten «The Bells of Rhymney». The Byrds innspilte en versjon av denne traditional i 1960-årene, som også kom på deres Greatest Hits i 1967. Den danske tekst er skrevet av Kim Larsen. Etter sigende skulle melodien være av den amerikanske folkesanger Pete Seeger.
«Christianshavn Kanal» er skrevet av Flemming Quist Møller med musikk av Kim Larsen. Sangen var, ifølge Paul-Jørgen Budtz' bok «Gasolin» fra 1976, opprinnelig skrevet til sangeren Povl Dissing.

Værsgo 2

I 2005 ble der laget en gjeninnspilning av albumet (Værsgo 2) hvor forskjellige danske kunstnere fortolkede de enkelte numre.
Etikette

Etikette henviser til regler for skikk og bruk i selskapslivet, særlig ved hoffet og i diplomatiet. I bredere forstand betegner etikette et sett av regler som influerer forventninger for sosial oppførsel, i samråd med gjeldende konvensjonelle normer innen et samfunn, en klasse eller en gruppe.
Takt er et begrep for å vise omdømme og hensyn i sosiale forhold. Takt innebærer at man ikke invaderer på andre menneskers heder eller personlige integritet. Det er en viktig del av sosial kompetanse. Vestlig etikette skiller ofte mellom formelle og uformelle sammenheng. De formelle reglene for etikette gjelder i arbeidslivet, kontakt med myndighetene, og i religionsutøving. De uformelle reglene gjelder familieliv og fritid.

Etymologi

Etikette kommer fra lavtysk, stice, «stift»,, men ordets reelle opprinnelse er avledet fra franske étiquette som bokstavelig betyr «billetten» eller «merkelappen», og er også kilde for engelsk ticket. En særskilt anvendelse av ordet i tidligere tider var for små kort hvor det var skrevet eller trykket instruksjoner for hvordan å oppføre seg ved hoffet, derav ordets overførte mening til å bety «forordning for sosial oppførsel».
Som «kultur» er etikette et ord som gradvis har vokst til flertall, særlig innenfor fleretniske samfunn med mange uoverensstemmelser i forventninger. Det er således mulig å referere til «en etikette» eller «en kultur», og innse at disse ikke nødvendigvis er universelle. I Storbritannia har «etikette» blitt beskrevet som et ord som treffende for livet under regimet til dronning Victoria.
Mandapam

Geografi

Mandapam ligger på 9°17′N 79°07′Ø , og høyden over havet er 9 meter

Demografi

Etter Folketellingen i India 2001 hadde, Mandapam 15799 innbyggere. Menn utgjorde 51%, kvinner 49%. Lesekyndigheten var 71%, høyere enn landsgjennomsnittet, 59.5% menn, 75%, kvinner 66%. I Mandapam var 13% under 6 år. Livsgrunnlaget er først og fremst fiske. Deler av fangsten selges lokalt i Tamil Nadu, resten eksporteres.

Det indisk-norske fiskerisamsrbeidet

I Mandapam hadde Fiskeriprosjektet i Kerala en underavdeling, et "sattelittprosjekt". I tillegg til to andre, i Cannanore og Karwar. I Mandapam ble det bl.a. bygget en fiskemelsfabrikk, levert fra Stord Bartz
Anapsicomus aethroides

Utseende

Middelsstore, litt blanke, brunlige trebukker. Antennene er omtrent så lange som kroppen. Pronotum er sylindrisk og har en pigg midt på hver sidekant. Dekkvingene er parallellsidige.

Utbredelse

Artene lever i det sørlige Brasil.
Dexters Laboratorium

Dexter

Dexter er en liten åtteåring som har en rar aksent. Han er utrolig smart, men klarer fortsatt ikke å holde Dee Dee ute av laben. Foreldrene til Dexter har ennå ikke funnet ut om laben hans, selv om Dee Dee har vært på nippet til å avsløre den. Dexters idoler inkluderer Albert Einstein, «Major Praktfull» og «Action Hank». Dexter har en ape som kjæledyr. Stemmen er spilt av den norske skuepspillerinnen Lena Meieran.

Dee Dee

Dee Dee er i motsetning til Dexter en høy, dum elleveåring som tilbringer mesteparten av tiden med å danse rundt i laben og plage Dexter mens han foretar seg et eller flere viktige eksperimenter. Dee Dees idol er «Ponnifinprinsessen». Bestevenne hennes er Mee Mee og Lee Lee. Hun har en fantasivenn hun kaller Koosalagoopagoop. Norsk stemme av Jorunn Torsheim.

Dexters mor

Moren til Dexter og Dee Dee er en glad kvinne som liker å gjøre husarbeid. Hun er alltid sett med oppvaskhansker. Den norske stemmen er gjort av Siv Charlotte Klynderud.

Dexters far

Faren til Dexter og Dee Dee er en munter mann som interesserer seg for golf. Dee Dee har sannsynligvis arvet sine gener fra faren.

Mandark

Mandark er Dexters fiende. Hans aller største intensjon er å tilintetgjøre laben til Dexter. Han er også forelsket i Dee Dee. Foreldrene til Mandark er hippier. Mandarks ekte navn er utrolig nok «Susan». Mandark har en and som kjæledyr. Mandark har en lillesøster som heter Lala Vava.
.biz

Historie

Domenet ble opprettet for å lette noe av etterspørselspresset på gode domenenavn tilgjengelig på toppnivådomenet .com, og for å gi et alternativ til selskaper hvis foretrukne .com-domenenavn allerede hadde blitt registrert av andre. Domenet ble opprettet i 2001 sammen med flere andre, som første gruppe av nye gTLD'er godkjent av ICANN som følgen av Internett-boomen på 1990-tallet. Det blir administrert av Neulevel.
I motsetning til sunrise-perioden på .info, så fikk ikke eierne av varemerker muligheten til å registrere først på .biz. Man valgte i stedet en prosedyre hvor igjennom de kunne legge inn et krav om intellektuell eiendomsrett på forhånd, og for deretter å utfordre en eventuell registrant gjennom en policy kalt «STOP» (Startup Trademark Opposition Policy). Et betydelig antall domener ble med hell ervervet av varemerkeeiere fra andre registranter på denne måten. Blant de mere kontroversielle sakene, hvor generiske ord ble overtatt basert på varemerkekrav i en prosess kalt «reverse hijacking» av kritikere, var paint.biz og canadian.biz. Den siste ble senere reversert gjennom en rettsavgjørelse.

Bruk

Til tross for domenets formål om å være et domene forbeholdt forretningsvirksomhet, så blir .biz-domenet i praksis drevet som et domene uten restriksjoner, tilgjengelig for alle, for all slags bruk. Ingen mekanismer for håndhevelse er planlagt eller tilsiktet, i hvert fall ikke direkte av registreringsenheten eller registrarene. Det er dog i teorien mulig for tredjeparter å utfordre ikke samsvarende registreringer gjennom en konfliktløsningpolicy.
Selv om .biz har fått mange registreringer (kun slått av .info blant de nye gTLD'ene), så peker kritikerne på at domenet fremdeles har liten navnegjenkjennelse blant folk flest.

Registrering

Registrering foregår direkte på andre nivå.
Det er ingen spesifikke juridiske eller geografiske kvalifikasjoner for å registrere et domenenavn på .biz, bortsett fra at det må være for «bona fide forretnings- eller kommersielt bruk» (dvs. ingen personlige eller «talestol»-nettsteder, og ingen cybersquatting), samt at de vanlige juridiske hjelpemidler mot krenkelser av varemerker er gjeldende.
Registreringer behandles via akkrediterte registrarer.

Alternative DNS-røtter og .biz

Før ICANN godkjente .biz som et toppnivådomene var det allerede i bruk av en eller flere alternative DNS-røtter. Dette muliggjorde at et .biz-domene kunne peke til forskjellige IP-adresser avhengig av hvilken DNS-server som ble brukt. På grunn av dette krever Neulevel, som for tiden har kontroll over .biz-roten, at en DNS-server må være offisielt registrert hos dem på deres liste over godkjente DNS-servere før en domene-registrar kan registrere den i WHOIS som DNS-serveren for et bestemt domene.
Pomelo

Opprinnelse

Pomelo stammer fra Sørøst-Asia. Den er også kjent som balinesisk lime/appelsin, etter øya Bali.
I dag dyrkes pomelo i størst grad i USA og Kina. Pomelo vokser på pomelotrær som kan bli opp til 15 meter.
Fruktene kan bli opp til 20 – 25 cm i diameter, veier 1-2 kg og har et grønngult, ganske tykt skall. Pomelo har et fruktkjøtt som er delt inn i lommer mellom kraftige hinner. Disse hinnene er seige og de anbefales ikke å spise. Fruktkjøttet har en noe tørrere konsistens enn grapefrukt og uten den beske nyansen i smak. 
Pomelo finnes i hovedsak i to varianter, en med grønngult fruktkjøtt og en med rødlig.

Rekord

I en konkurranse i Kumamoto i Japan 28. januar 2005 viste Seiji Sonodo frem den hittil største pomelo som er registrert. Pomeloen ble veid til 4,86 kg, og det er per i dag rekord.

Bruksområde

Pomelo kan spises naturell eller brukes i forskjellige typer fruktsalat. Den kan serveres til forrett eller spises som et lite mellommåltid. Pomelo har et tørt fruktkjøtt, men dette egner seg ikke til å presse juice med. Det blir sagt at pomelo er en familiefrukt.
Hvis skallet ikke er sprøytet kan det brukes til bakverk eller til produksjon av marmelade.

Oppbevaring

Pomelo har lang holdbarhetstid og oppbevares best ved 10-12 ºC, men trenger ikke å oppbevares i kjøleskap.
Pomelo skal ikke ha sprekker og bløte flekker. Skallet skal være blankt og fast. Små flekker har ingen betydning, og er som regel resultatet av vindstøt i vekstperioden.

Næringsinnhold

Pomeloen inneholder mineraler, C-vitamin og er svært kalorifattig.
Polykrates

Polykrates, sønn av Aiakes, var tyrann av Samos fra 535 til 515 f.Kr.
Han tok makten under en festival til Hera med sine brødre Pantagnotos og Syloson, men fikk snart drept Pantagnotos og sendte Syloson i eksil og tok full kontroll. Han allierte seg så med Amasis II, farao i Egypt, i tillegg til tyrannen Lygdamis av Naxos. Med en marine på 100 pentekontere og en hær på 1000 bueskyttere, plyndret han øyene i Egeerhavet og byene på den joniske kysten av Lilleasia der han beseiret marinene til Lesbos og Milet. Han erobret også den lille øya Rhenea som han knyttet til nærliggende Delos som et offer til Apollon.
Han hadde et rykte som både intens kriger og opplyst tyrann. På Samos bygget han en akvedukt, et stort tempel til Hera (som Amasis dedikerte mange gaver til) og et palass som senere ble gjenoppbygget av den romerske keiseren Caligula. I 522 f.Kr. feiret han en uvanlig dobbel festival til ære for guden Apollon av Delos og av Delfi. Det ble antydet at den homeriske hymnen til Apollon, noen ganger tillagt Kynaithos av Khíos, ble satt sammen for denne anledningen. Polykrates var beskytter av poeten Anakreon og den krotonske legen Demokedes.